টিসিবির তথ্য প্রদানকারী কর্মকর্তা মো. হুমায়ুন কবির বলেন, বাজার সহনীয় রাখতে পণ্য বিক্রির সব ধরণের প্রস্তুতি নিয়েছে টিসিবি। পণ্য শেষ না হওয়া পর্যন্ত ট্রাকের মাধ্যমে বিক্রি করা হবে। ডিলারদের মাধ্যমে শেষ রমজান পর্যন্ত পণ্য বিক্রি করতে চায় টিসিবি। ১০টা থেকে বিকেল ৩টা পর্যন্ত বিক্রি কার্যক্রম চলবে বলেও জানান তিনি। গত রোজায় কেজিপ্রতি চিনি ৫৫টাকা, মসুর ডাল ৮০টাকা, সয়াবিন তেল ৮৫টাকা, ছোলা ৭০টাকা এবং খেজুর ১২০টাকা দরে বিক্রি করা হয়। ওইবছর একজন ক্রেতার একসঙ্গে সর্বোচ্চ ৪কেজি চিনি, ৩কেজি মসুর ডাল, ৫লিটার সয়াবিন, ৫কেজি ছোলা এবং ১কেজি খেজুর কেনার সুযোগ ছিল। তবে এ বছরের জন্য এখন পর্যন্ত পণ্যের মূল্য ও পরিমাণ নির্ধারণ করেনি টিসিবি। পণ্য বিক্রি শুরু হওয়ার আগে বাণিজ্য মন্ত্রণালয়ের সঙ্গে আলোচনা করে নির্ধারণ করা হবে বলে জানা গেছে।